b'\n_START_ARTICLE_\nMetalurgas Mimi\n_START_SECTION_\nTurinys\n_START_PARAGRAPH_\nKarmelo, pravarde Mimi, palieka gimt\xc4\x85j\xc4\xaf miestel\xc4\xaf Sicilijoje, frigidi\xc5\xa1k\xc4\x85 \xc5\xbemon\xc4\x85 Rozalij\xc4\x85 ir i\xc5\xa1vyksta \xc4\xaf Turin\xc4\x85 ie\xc5\xa1koti geresnio u\xc5\xbedarbio. Savo d\xc4\x97d\xc4\x97s, mafijos vadeivos d\xc4\x97ka, jis gauna darb\xc4\x85 gamykloje, pradeda dom\xc4\x97tis politika ir bendrauti su komunistais. Jis tampa nusl\xc4\x97pto nelaimingo atsitikimo liudininku, ta\xc4\x8diau negali duoti parodym\xc5\xb3 prie\xc5\xa1 savo giminai\xc4\x8dius, kuri\xc5\xb3 \xc4\xaftaka jau\xc4\x8diama visame mieste. Mimi susipa\xc5\xbe\xc4\xafsta su Fiorela ir pradeda kartu su ja gyventi, su ja susilaukia s\xc5\xabnaus, ta\xc4\x8diau tuo pa\xc4\x8diu lanko ir savo Sicilijoje likusi\xc4\x85 \xc5\xbemon\xc4\x85. Tap\xc4\x99s mafijos susidorojimo liudininku, bet nedr\xc4\xafstantis duoti parodym\xc5\xb3, Mimi su Fiorela ir s\xc5\xabnumi gr\xc4\xaf\xc5\xbeta \xc4\xaf gimt\xc4\x85 miest\xc4\x85, kur u\xc5\xbe tyl\xc4\x97jim\xc4\x85 gauna gerai apmokam\xc4\x85 darb\xc4\x85. Netrukus jis su\xc5\xbeino, kad Rozalija laukiasi nuo kito vyro (policininko) ir ker\xc5\xa1ydamas nusprend\xc5\xbeia suvilioti \xc5\xa1io \xc5\xbemon\xc4\x85...'